IFK Malmö

For fleridrettslaget med samme navn, se IFK Malmö (idrettslag)

IFK Malmö, også kjent som Idrottsföreningen Kamraterna Malmö og IFK Malmö Fotboll er en svensk fotballklubb. IFK Malmö er en del av idrettslaget med samme navn. Klubben er medlem av Skånes fotballforbund, og spiller sine hjemmekamper på Malmö stadion. Klubbens farger, representert i deres emblem og draktsett, er gult, blått og hvitt. Klubben, som ble stiftet 23. april 1899, har spilt 13 sesonger i Allsvenskan, hvor deres beste resultat er en andreplass fra 1960. IFK Malmö spilte sist i Allsvenskan i 1962. IFK Malmö spilte seg til kvartfinalen i Serievinnercupen i 1960/61, og tilsvarer tidenes nest beste svenske prestasjon i turneringen gjennom tidene, etter Malmö FFs inntog til finalen i 1979. IFK Malmö spiller i Division 4, som tilsvarer 6. nivå i det svenske seriesystemet.

Historie
Klubben ble stiftet i 1899, og er Malmös eldste fotballklubb. IFK Malmö deltok i første sesong av Allsvenskan, som ble spilt 1924/25. Klubben har sammenlagt 13 sesonger i Allsvenskan, og har en andreplass i 1960 som beste resultat i serien. I 1961 tok klubben seg til kvartfinalen i Serievinnercupen, hvor de tapte for Rapid Wien. på hjemmebane bruker spillerne drakter som består av en gul overdel, hvit shorts og hvite sokker. I forkant av 2009-sesongen byttet IFK Malmö hjemmebane fra Malmö IP til Malmö Stadion. IFK Malmö er ofte omtalt som «di gule», med referanse til lagets gule hjemmedrakt, og som en kontrast til lagets tidligere argeste rival, Malmö FF, «di blåe». Klubbenes tidligere rivalisering er betydelig nedtonet, da lagene ikke har spilt i samme serie på nesten femti år.

Under VM i 1958 brukte Argentinas spillere IFK Malmös hjemmedrakter i en bortkamp mot Vest-Tyskland, fordi Vest-Tyskland hadde innvendinger mot Argentinas bortedrakter.

IFK Malmö tilhører Skånes fotballforbund.

Prestasjonshistorikk

*Omstruktureringen av det svenske seriesystemet i 1987 resulterte i at Division 1 ble nivå 2 i svensk fotball, og at lagene tilhørende denne og lavere divisjoner rykket ned et nivå i seriesystemet.**Omstruktureringen av det svenske seriesystemet i 2006 resulterte i at en ny divisjon ble opprettet på nivå 3, og at lagene under dette nivået, falt et nivå i det svenske seriesystemet.

Tilskuertall

De siste sesongene har IFK Malmö hatt følgende tilskuertall:

Støtteapparat

Referanser

Eksterne lenker
  

Fotballag i Sverige
Sport i Malmö
Fotballag etablert i 1899